4. ΠΡΟΕΔΡΙΚΟΝ ΔΙΑΤΑΓΜΑ της 31 Μαΐου/28 Ιουν. 1932 Περί τρόπου διαχειρίσεως και δικαιολογήσεως πιστώσεων δια την καταπολέμησιν αρουραίων και ακρίδων. Έχοντες υπ’ όψει το άρθρ. 10 του Νόμ. 5127 «περί τροποποιήσεως και αντικαταστάσεως διατάξεων νόμων περί Δημοσίου Λογιστικού», ως και την υπ’ αριθ. 154/1932 γνωμάτευσιν του Συμβουλίου Επικρατείας, προτάσει των Ημετέρων επί των Οικονομικών και της Γεωργίας Υπουργών, απεφασίσαμεν και διατάσσομεν: Άρθρ.1.-1.Η κατά το άρθρ. 17 του Νόμ. 3862 αναγραφομένη εκάστοτε εν τω ειδικώ προϋπολογισμώ του Υπουργείου της Γεωργίας πίστωσις δι’ έξοδα καταπολεμήσεως εν γένει των αρουραίων και των ακρίδων διατίθεται παρά του Υπουργού της Γεωργίας υπό τύπον εισφοράς υπέρ εκάστης (κεντρικής επιτροπής) είτε εις χρήμα είτε εις υλικά. 2.Αι σχετικαί δαπάναι πραγματοποιούνται δια της κατά τα κεκανονισμένα εκδόσεως χρηματικών ενταλμάτων επ’ ονόματι μεν του προϊσταμένου της οικείας γεωργικής περιφερείας, μέλους της κεντρικής επιτροπής, ως ταμίου ταύτης δια την εις χρήμα εισφοράν, επ’ ονόματι δε των προμηθευτών ή του προϊσταμένου της αποθήκης φυτοπαθολογίας δια την πληρωμήν των ενεργουμένων προμηθειών υλικού και δαπανών προσωπικού και λοιπών σχετικών. 3.Δια την ενέργειαν των άνω προμηθειών επιτρέπεται και η έκδοσις ενταλμάτων προπληρωμής κατά τας κειμένας σχετικάς διατάξεις. 4.Ο προϊστάμενος της γεωργικής περιφερείας καθίσταται δια του παρόντος και διαχειριστής του υλικού εν γένει των επιτροπών, διατιθεμένου καθ’ ον τρόπον και αι εις χρήμα μεταβιβαζόμεναι εισφοραί εις τας επιτροπάς, ευθυνόμενος προσωπικώς δια την συμφώνως τω νόμω και ταις οικείαις οδηγίαις διαφύλαξιν, διατήρησιν και διάθεσιν αυτού. Άρθρ.2.-Τα παρά του αρμοδίου γραφείου του  υπουργείου της Γεωργίας οπωσδήποτε προμηθευόμενα δια την καταπολέμησιν των αρουραίων  και    ακρίδων    υλικά     παραλαμβάνονται        υπό Σελ.449 Αρουραίοι και Ακρίδες 16.Ε.δ.1-4 της εν Αθήναις αποθήκης φυτοπαθολογικής υπηρεσίας, ης ο προϊστάμενος καθίσταται διαχειριστής τούτων, υποκείμενος εις πάσας τας περί υπολόγων διατάξεις του παρόντος και εις κατ’ έτος λογοδοσίαν ενώπιον του ελεγκτικού συνεδρίου. Ο διαχειριστής ούτος δια πάσαν παραδιδομένην αυτώ ποσότητα υλικών χρεούται δι’ εκδόσεως ειδικής αποδείξεως παραλαβής, εκκοπτομένης εκ των κατά τον Νόμ. 512 ωρισμένων βιβλίων αποδεικτικών και υποβαλλομένης εις το υπουργείον Γεωργίας, ίνα αποτελέση δικαιολογητικόν της δαπάνης της προμηθείας. Αντιστοίχως δε πιστούται δια τα εις τας κεντρικάς επιτροπάς κατανεμόμενα υλικά δια των εκδιδομένων παρά των παρ’ αυταίς ταμιών διπλοτύπων αποδεικτικών, εκκοπτομένων εξ αναλόγων προς τ’ ανωτέρω βιβλίων διπλοτύπων αποδεικτικών. Ο προϊστάμενος της αποθήκης φυτοπαθολογικής υπηρεσίας τηρεί βιβλίον καθημερινόν, καθολικόν, ως και βιβλίον αποθήκης υλικού κατ’ είδος, διακεκριμένως δε κατά μερίδας εισαγωγής και εξαγωγής. Ο αυτός προϊστάμενος τηρεί και βιβλίον ταμείου, εν τω οποίω χρεούται δια πάσαν είσπραξιν χρηματικού εντάλματος και πιστούται δια πάσαν γενομένην πληρωμήν, βάσει των δικαιολογητικών της δαπάνης. Άρθρ.3.-1.Οι ταμίαι των κεντρικών επιτροπών καταθέτουσι τα κατά τ’ ανωτέρω τιθέμενα εις την διάθεσιν αυτών μετρητά εις το υποκατάστημα της Τραπέζης της Ελλάδος και, τοιούτου μη υπάρχοντος, εις το δημόσιον ταμείον και εις ιδιαίτερον λογαριασμόν, πλην ποσού τινος οριζομένου αποφάσει της επιτροπής δια τας δεδικαιολογημένας αμέσους ανάγκας. Αι σχετικαί πληρωμαί ενεργούνται βάσει ενταλμάτων εκδιδομένων υπό του προέδρου της επιτροπής και στηριζομένων πάντοτε εις απόφασιν αυτής, ευθυνομένων των ταμιών έναντι του Δημοσίου δια την εντός των ορίων των Νόμων και των εκάστοτε αποφάσεων και διαταγών του υπουργού της Γεωργίας και των οικείων επιτροπών ενέργειαν των πληρωμών τούτων. 2.Ως προς την φύλαξιν και την εν γένει εξασφάλισιν των κατά τ’ ανωτέρω διατιθεμένων εις τας κεντρικάς αποθήκας μετρητών έχουσιν εφαρμογήν αι παρ. 1 και 3 του άρθρ. 6 του Ν.Δ/τος της 22 Δεκ. 1923 «περί προπληρωμών», του ταμίου, πλην της πειθαρχικής ευθύνης, υπέχοντος και υποχρέωσιν αποζημιώσεως του Δημοσίου δια πάσαν ζημίαν, έτι δε και καταβολής του νομίμου τόκου δια τα ποσά, άτινα ήθελον αποσυρθή και κατακρατηθή άνευ αποχρώσης δικαιολογήσεως εις χείρας του. Σελ.450 16.Ε.δ.4 Αρουραίοι και Ακρίδες Άρθρ.4.-1.Αι κεντρικαί επιτροπαί είναι υπόλογοι ενώπιον του ελεγκτικού συνεδρίου και υπόχρεοι να υποβάλλωσι καθ’ έκαστον έτος τον απολογισμόν της διαχειρίσεως αυτών, χρηματικής και υλικού. Ο δε ταμίας τούτων είναι υπόλογος προς αυτάς και δι’ αυτών λογοδοτεί καθ’ έκαστον έτος προς το ελεγκτικόν συνέδριον δια τε την χρηματικήν και την διαχείρισιν του υλικού. 2.Ο απολογισμός, χρηματικού και υλικού, υποβάλλεται μετά των συναφών στοιχείων και της κατά τ’ ανωτέρω λογοδοσίας του ταμίου παρά των κεντρικών επιτροπών, τρεις μήνας το βραδύτερον μετά την λήξιν εκάστης ετησίας περιόδου καταπολεμήσεως των ακρίδων αφ’ ενός και των αρουραίων αφ’ ετέρου, εις το υπουργείον Γεωργίας, όπερ ενεργεί προέλεγχον και μετά των παρατηρήσεών του διαβιβάζει εις το ελεγκτικόν συνέδριον. Η λήξις εκάστης ετησίας περιόδου κηρύσσεται δι’ αποφάσεως του υπουργού της Γεωργίας, κοινοποιουμένης και εις το ελεγκτικόν συνέδριον. 3.Εκάστη επιτροπή υποχρεούται να τηρή βιβλίον πρακτικών των συνεδριάσεων αυτής, εις ο καταχωρούνται εν πάση λεπτομερεία αι αποφασιζόμεναι πράξεις αυτής, υποβάλλεται δε τούτο εκάστοτε μετά του οικείου απολογισμού. Τηρεί ωσαύτως βιβλία εισαγωγής και εξαγωγής των ακριδοκτόνων και αρουραιοκτόνων υλικών και μηχανημάτων εν γένει. Άρθρ.5.-Το ελεγκτικόν συνέδριον τηρεί ίδιον βιβλίον των κατά τ’ ανωτέρω υπολόγων επιτροπών και παρακολουθεί την εκτέλεσιν των περί λογοδοσίας αυτών διατάξεων του παρόντος. Άρθρ.6.-1.Αι κεντρικαί επιτροπαί δύνανται να μεταβιβάζωσι δι’ αποφάσεως αυτών, εφ’ όσον παρίσταται δεδικαιολογημένη ανάγκη, εις τας τοπικάς επιτροπάς τα απολύτως αναγκαία αυτοίς χρήματα ή υλικά επί ειδική διπλοτύπω αποδείξει τούτων (εκκοπτομένη εκ των υπό του Νόμ. 512 προβλεπομένων βιβλίων αποδεικτικών παραλαβής), παρέχουσαι οδηγίας και τάσσουσαι προθεσμίαν αποδόσεως λογαριασμού. 2.Αι τοπικαί επιτροπαί υποχρεούνται να λογοδοτήσωσιν ενώπιον των κεντρικών επιτροπών δια τα χορηγηθέντα αυταίς χρήματα ή υλικά εντός της ταχθείσης προθεσμίας, άλλως υπόκεινται εις καταλογισμόν παρά του ελεγκτικού συνεδρίου, ενεργουμένων ή τη αιτήσει εκάστοτε των κεντρικών επιτροπών κατά τας περί δημοσίων υπολόγων διατάξεις ή πάντως κατά την εκδίκασιν των απολογισμών των οικείων κεντρικών επιτροπών. 